text: Úr myndasavninum – Bjarni minnist aftur á ólavsøkuna í 1986
text: #000000
text: Áhugaverd róðrarmynd frá 1986. Sjey 10-mannafør róðu á ólavsøku hetta árið.
text: #000001
text: Nú ein dagin kom eg fram á myndina omanfyri í myndasavninum, sum eg visti var frá 1985 ella 1986. Helt meg kenna róðursmannin á Havnarbátinum, sum eitur Bjarni Joensen. Fór oman í Fótbúna, har Bjarni er stjóri í fyritøkuni. Og Bjarna var klárur beinanvegin. – Sjávandi minnist eg ólavsøkuróðurin í 1986, tá ið Nólsoyingur vann, og Havnarbáturin varð nummar tvey, sigur Bjarni og fer at kanna, hvør róði við Havnarbátinum hetta árið. Síðani spurdi eg Bjarna um tíðina í kappróðrinum, sum byrjaði í Argja Róðrarfelag.
text: #000002
text: Eg minnist við gleði aftur á tíðina í kappróðrinum, sigur Bjarni Joensen. (Mynd Vagnur)
text: #000003
text: – Eg byrjaði í Argja Róðrarfelag ella rættari sagt var ein av teimum, sum slóðaði fyri nýggja felagnum. Eg róði nakrar róðrar við Argjabátinum í 1982, men í 1983 róði eg fyrst nakrar róðrar við Húsavíkingi og endaði umborð á Ørvi. Í 1984 róði eg ikki, men tók upp filmar fyri Havnar Róðrarfelag av øllum FM-róðrunum kring landið. Í 1985 byrjaði eg at rógva við Havnarbátinum, men hetta gekk ikki, og eg endaði sum róðursmaður.
text: #000004
text: – Myndin er frá 1986, og tá stýrdi eg eisini Havnarbátunum, og vit gjørdust nummar fýra í FM-kappiningi. Í 1985 mundu vit tikið Nólsoying á mállinjuni á ólavsøku, men vit vóru bara fót aftanfyri. Hetta árið vóru vit nummar tvey í FM-kappingini. Á ólavsøku í 1985 hevði Nólsoyingur tíðina 4.32.10 og Havnarbáturin 4.32.20, so munurin var lítil.
text: #000005
text: – Tá vóru aðrar tíðir, tí á myndini eru sjey 10-mannafør: Nólsoyingur, Havnarbáturin, Vestmenningur, Vágbingur, Tvørabáturin, Floksbáturin og Klaksvíkingur. Floksbáturin kemur undan og hevur serliga søgu. Báturin var hvítur á stýriborðsíðu og svartur á bakborðssíðu. Tú spyrt meg, hvat eg geri nú. Eg arbeiddi í Danmark árini 1999 til 2008, tá ið eg kom aftur til Føroya og tók yvir handilin Fótbúna eftir mammuni Marjuna Joensen. Eg eri nevndarlimir Havnar Bóltfelag, og har fara heilt nógvir tímar um vikuna, sigur Bjarni at enda, sum minnist aftur á kappróðurin við gleði.
text: #000006
text: Tá ið eg hyggi at myndina, so sveima tankarnir um nógvu 10-mannaførini, sum róðu í 1980 árunum. Sjey 10-mannafør á ólavsøku, hetta kann mann finna seg í. Og tá er millum annað eingin Eysturoyingur, Skálabátur, Hoývíkingur, Vágbingur, Ormurin Langi, Vestmennigur og Nólsoyingur. Vit kunnu bara hyggja at myndini og “fantasera”, at vit síggja hesi 10-mannafør aftur á vágunum. (Vagnur)
text: #000007
text: Save my name, email, and website in this browser for the next time I comment.
text: #000009